รองนายกรัฐมนตรี "วิษณุ" เปิดเผยนโยบายรัฐบาลที่จะแถลงต่อรัฐสภาถึงมือประธานรัฐสภาวันนี้ ระบุ ฝ่ายค้านอภิปรายคุณสมบัติรัฐมนตรีได้
นายวิษณุ เครืองาม รองนายกรัฐมนตรี เปิดเผยว่า ในวันนี้นโยบายรัฐบาลที่จะแถลงต่อรัฐสภาในวันที่ 25-26 กรกฏาคม 2562 นั้น จะถูกส่งถึงมือ นายชวน หลีกภัย ประธานรัฐสภา เพื่อแจกจ่ายให้กับสมาชิกรัฐสภาต่อไป ภายหลังจากที่ได้ดำเนินการแก้ไข ปรับปรุง รวมถึงตีพิมพ์เป็นที่เรียบร้อยแล้ว         ทั้งนี้ เห็นว่าเป็นสิทธิของฝ่ายค้านที่จะลุกขึ้นอภิปรายคุณสมบัติรัฐมนตรีรายบุคคลได้ ตามที่ประธานรัฐสภาได้เคยบอกไว้ว่าสามารถทำได้ในวันแถลงนโยบายรัฐบาลต่อรัฐสภา พร้อมกล่าวถึงขั้นตอน ว่า หากฝ่ายค้านจะอภิปรายควรพูดถึงนโยบายรัฐบาลก่อน แล้วถึงจะกล่าวถึงตัวบุคคล